MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                           HOTĂRÂREA NR. 279
Consiliul Local al Municipiului Craiova întrunit în şedinţa ordinară din   data de 28.05.2009;

Având în vedere raportul nr.62463/2009 al Direcţiei Patrimoniu prin care se propune transmiterea în administrarea Grădiniţei nr.44 a unui imobil, situat în municipiului Craiova, str.Putnei, nr.15A şi rapoartele comisiilor de specialitate ale Consiliului Local al Municipiului Craiova nr. 185, 188, 189, 191, 192/2009;

În conformitate cu prevederile Legii Învăţământului nr.84/1995 republicată, modificată şi completată de Ordonanţa de Urgenţă nr.40/2009 şi Legii nr.213/1998 privind proprietatea publică şi regimul juridic al acesteia; 

În temeiul art.36 alin.2 lit.c coroborat cu alin.5 lit.a, art.45 alin.3, art.123 alin.1 şi art.61 alin.2 din Legea nr. 215/2001, republicată, privind administraţia publică locală;

                          hotărĂŞte:

Art.1.Se aprobă transmiterea în administrarea Grădiniţei nr.44 a imobilului, cu regim de înălţime S+P+1, aparţinând domeniului public al municipiului Craiova, situat în str.Putnei, nr.15A, având următoarele date de identificare:

· suprafaţă totală construită 878 mp.;

·  suprafaţă totală utilă 1355,78 mp.;

·  suprafaţă totală teren 2.924 mp.;

·  valoarea de achiziţie de 6.120.000 lei.
Art.2.  Pe data transmiterii, încetează dreptul de administrare asupra imobilului situat în municipiul Craiova, b-dul Decebal, nr.91 A, bl.N 14, identificat la poziţia 39 din anexa nr.1 la Hotărârea Consiliului Local al Municipiului Craiova nr.174/2001.
Art.3.  Direcţia Patrimoniu va lua măsuri pentru îndeplinirea procedurilor legale, prin   intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară şi Grădiniţa nr.44 vor aduce la îndeplinire prevederile prezentei hotărâri.

